अगली बैठक तक आरक्षण पर रोडमैप दे कांग्रेस, वरना राहुल गांधी का विरोध करेंगे : हार्दिक पटेल  
आरक्षण पर कांग्रेस को रोडमैप देने को कहा
 ऐसा न होने पर राहुल गांधी का विरोध करेंगे
 कांग्रेस ने पांच में चार मांगें मान लेने का वादा किया
हार्दिक पटेल ने कहा, "हम कांग्रेस के साथ अगली बैठक में इस बात पर (पाटीदारों को आरक्षण का लाभ कैसे दिया जाएगा) स्पष्टता चाहते हैं, और अगर ऐसा नहीं हुआ, तो हम राहुल गांधी के अगले कार्यक्रम का विरोध करेंगे..." वैसे, हार्दिक पटेल के इस अल्टीमेटम से पहले उनके अहम सहयोगी और कांग्रेस के साथ हुई बैठक में शामिल हुए अल्पेश कठेरिया ने बातचीत को 'सकारात्मक' बताया. उन्होंने कहा, "लेकिन यह सुनिश्चित करने के लिए कि कोई कानूनी बाधाएं न आएं, हम कानूनी तथा संवैधानिक विशेषज्ञों से भी इस मुद्दे पर सलाह-मशविरा करना चाहेंगे कि आरक्षण कैसे दिया जा सकता है... आने वाले दिनों में हम इस मुद्दे पर कांग्रेस के साथ और बैठकें करेंगे..."